U izvještaju se navodi da hrvatska policija sve više koristi razodijevanje migranata kao još jedan način zlostavljanja

Border Violence Monitoring Network (BVMN), mreža nevladinih udruga koje se bave pravima migranata i izbjeglica, u novom je izvještaju za listopadu prozvala hrvatske vlasti zbog, kako navode, sustavnog kršenja ljudskih prava migranata, piše Index.

Najjezivija je zasigurno priča o podrumu na graničnom prijelazu Bajakovo u kojemu hrvatska policija, tvrde udruge, premlaćuje migrante.

“U tom su podrumu maloljetnike, od kojih su neki stari tek 12 godina, službenici hrvatske granične policije tukli šakama i palicama. Jedno svjedočenje prostoriju opisuje kao veliku dva sa četiri metra kvadratna, a do nje se dolazi stepenicama koje vode ispod prostorija na graničnom prijelazu”, navodi se u izvještaju BVMN-a.

POLICIJA IMA PRIOPĆENJE O POLICAJCU KOJI SE ‘SPOTAKNUO’ I ‘SLUČAJNO’ PROPUCAO MIGRANTA: Kažu da su proveli očevid

Među svjedocima je i 16-godišnji Afganistanac koji je kazao kako su ga u podrumu držali više od sat vremena pri čemu su se fizički iživljavali na njemu, a na jednom maloljetniku je hrvatska policija koristila i elektrošoker.

Ranije su mediji izvještavali i o “garaži za mučenje” u Korenici.

Skidaju ih, razbijaju im mobitele

Isto tako u izvještaju se navodi da hrvatska policija sve više koristi razodijevanje migranata kao još jedan način zlostavljanja, a dolazak zime i hladnijeg vremena čini takvu policijsku taktiku opasnom jer može dovesti do hipotermije. Razbijanje mobitela, onemogućavanje prava na azil i slično zabrinjavajuća su upozorenja na praksu hrvatske policije, tvrdi BVMN.

BVMN na kraju upozorava i kako je samo prošli mjesec hrvatska policija u ilegalnim pushbackovima protjerala najmanje 464, a najviše 607 migranata.